b'\n_START_ARTICLE_\nF\xc3\xa9d\xc3\xa9ration Cynologique de G\xc3\xa9orgie\n_START_PARAGRAPH_\nF\xc3\xa9d\xc3\xa9ration Cynologique de G\xc3\xa9orgie (FCG) on georgialainen kennelj\xc3\xa4rjest\xc3\xb6.\n_START_SECTION_\nHistoria ja nykytilanne\n_START_PARAGRAPH_\nFCG perustettiin vuonna 1991. Vuonna 1997 FCI hyv\xc3\xa4ksyi sen sitoumuskumppaniksi, ja vuonna 2001 siit\xc3\xa4 tuli t\xc3\xa4ysivaltainen j\xc3\xa4sen. Perustamisestaan l\xc3\xa4htien se on ollut t\xc3\xa4rke\xc3\xa4 osa eurooppalaista koiramaailmaa: sill\xc3\xa4 on l\xc3\xa4heisi\xc3\xa4 suhteita moniin eurooppalaisiin koiraj\xc3\xa4rjest\xc3\xb6ihin. FCG j\xc3\xa4rjest\xc3\xa4\xc3\xa4 s\xc3\xa4\xc3\xa4nn\xc3\xb6llisesti sek\xc3\xa4 kansallisia ett\xc3\xa4 kansainv\xc3\xa4lisi\xc3\xa4 koiran\xc3\xa4yttelyit\xc3\xa4, tukee monia georgialaisia koiraj\xc3\xa4rjest\xc3\xb6j\xc3\xa4, -yhteis\xc3\xb6j\xc3\xa4 ja kenneleit\xc3\xa4 ja tekee paikallisia alkuper\xc3\xa4isrotuja kuten kaukasiankoiraa ja georgianvuoristokoiraa tunnetuksi. Samalla se on ainoa FCI:n j\xc3\xa4sen, joka on virallisesti tunnustanut georgianvuoristokoiran.'